stanford-oval/wikipedia huggingface dataset:
עלילות טייני טון
הדמויות הראשיות

באסטר באני (Buster Bunny) - ארנב כחול המעוצב לפי דמותו של באגס באני.
באבי באני (Babs Bunny) - הגרסה הוורודה והנשית של באסטר באני. יש לה כמה אחים קטנים.
פלאקי דאק (Plucky Duck) - עוצב לפי דמותו של דאפי דאק. ברווזון ירוק פחדן ואנוכי. בפרקים שמציגים את ילדותו נראה שהוא מתלהב מדברים שנופלים לתוך חורים, וכמו כן נראה שהוא הכיר את באבי כשהייתה תינוקת. בפרקים מסוימים יש לו זהות שנייה בשם "רעלן נקמן" שנלחם בכל מיני אנשים שמזהמים את הסביבה.
שמנתון החזרזיר (Hamton J. Pig) - עוצב לפי דמותו של פורקי פיג. חזירון זללן ואוהב אוכל.
מירה דאף (Elmyra Duff) - ילדה חמודה אך טיפשה אשר אוהבת חיות אך ללא יודעין מזיקה להן. עוצבה לפי דמותו של אלמר פאד. אוהבת את מונטנה מקס, אך הוא עצמו לא אוהב אותה (הוא אף אמר לה שיש לה "אופי של חפרפרת מעוכה") אבל בסוף הפגישה הרומנטית שלהם היה נדמה לו שהוא מאוהב. בהמשך, הופיעה בתפקיד אורח ב"אנימניאקס" וכן, כיכבה בסדרת בת משלה בכיכובה ובכיכובם של פינקי והמוח.
מונטנה מקס (Montana Max) - פרחח צעיר ועצבני, עוצב לפי דמותו של יוסמיטי סאם(אנ'). חמדן רגזן ועשיר מאוד.
פיפי לה-פיו (Fifi La Fume) - בואש ממין נקבה בעלת מבטא צרפתי. מבוססת בצורה רופפת על דמותו של פהפה לה-פיו הבואש.
שירלי דה-לון (Shirley the Loon) - ברווזה לבנה ובלונדינית. נמשכת לתחום העל-טבעי והעידן החדש. עוצבה לפי דמותה של מליסה דאק.
פרווני החתול הכחול (Furrball) - מבוסס בצורה רופפת על דמותו של סילבסטר החתול. נוהג להסתבך בצרות, רוב הזמן הוא שתקן אולם הוא דיבר במספר פרקים בודדים.
שדון השד הטזמני/שדון סביבון (Dizzy Devil) - עוצב לפי דמותו של טאז השד הטסמני. שדון שובב ומטורלל. מצוין שלמרות אופיו הוא מצליח לאסוף אליו את הבחורות הכי יפות.
גוגו דודו המטורלל (Gogo Dodo) - עוצב לפי דמותו של הדודו מסרטון קצר מ-1938 בשם "פורקי בקוקוילנד", יצור משונה למדי הנוהג להכות בראשו בפטיש גדול. גוגו עצמו גר בקוקולנד (Wackyland) שם הוא נוהג להשתגע ולהשתעשע.
ציפי הציפור הקטנה (Sweetie Pie) - ציפור ורודה מהירה ואגרסיבית בעלת סרט בצבע תכלת. עוצבה לפי דמותו של טוויטי.
זאבי הזאב (Calamity Coyote) - זאב קטן וממציאן אשר נוהג לרדוף אחרי ביפר ללא הצלחה. עוצב לפי דמותו של וויל אי. קיוטי.
ביפר הציפור המהירה (Little Beeper) - ציפור אדומה ומהירה. עוצב לפי דמותו של רוד-ראנר.
אפצ'י העכבר המצונן (Li'l Sneezer) - עוצב לפי העכבר סניפלס שנהג להופיע באופן קבוע בסרטוני הלוני טונס בין השנים 1938 - 1946. כשהוא מתעטש הוא משמיע קול עמוק (זאת בניגוד לקולות הצייצניים שהוא עושה טרם ההתעטשות).
קונקורד קונדור (Concord Condor) - קונדור לא חכם במיוחד. מבוסס על דמותו של ביקי באזרד.
ארנולד הכלב (Arnold The Pitball) - כלב פיטבול שרירי, מרכיב משקפי שמש ובעל מבטא אוסטרי. מבוסס על השחקן ארנולד שוורצנגר.
תרנקול (FowlMouph) - תרנגול צעיר שמבוסס על פוגהורן לגהורן. נוהג לנבל את הפה כשהוא מעוצבן.
תולעת ספרים (Book Worm) - תועלת ממושקפת שנוהגת לאכול ספרים וללמוד בספריית אקמי. נרדפת על ידי ציפי. כיכבה במקור בין 1939–1949.
קרב צ'אלר'אן

קרב צ'אלר'אן (בגאורגית: ჩალაღანის ბრძოლა, צ'אלאר'אניס בּרדזוֹלַה) היה קרב שהתקיים בדצמבר 1412, בין הטורקמנים של קארה קויונלו לבין בעלות הברית, הממלכה הגאורגית המאוחדת ושירוואן ליד צ'אלר'אן (כיום Chalagan-Gyuney באזרבייג'ן), והסתיים בניצחונם של השבטים הטורקמנים.
רקע

עם נפילת האימפריה המונגולית של טימור לנג, מיד לאחר מותו של מנהיגם בשנת 1405, התחוללו התנגשויות בין שבטים שונים באזרבייג'ן.
בשנת 1406 השתלטה הפדרציה השיבטית של הטורקמנים מקארה קויונלו, בראשות קארה יוסוף על דרום אזרבייג'ן ופתח במתקפה כנגד השירוואנשאח, איברהים הראשון (1382-1417), שעמד בראש המאבק כנגד הטימורידים בצפון אזרבייג'ן. בעל הברית הקודם של שירוואן, שליט קרבאך, יאר אחמד קאראמנלו, צידד בקארה יוסוף, כאשר איברהים הראשון הצטרף לשליט שאקי (Şəki) סידי אחמד אורלט, ולמלך הגאורגי קונסטנטין הראשון, שצעד יחד עמם עם 20,00 פרשים גאורגים במטרה לתמוך בשירוואנשאח.
הקרב

הקרב הראשי התקיים בדצמבר 1412, ליד הכפר צ'אלר'אן, והסתיים בתבוסה מוחצת של בעלות הברית, וקונסטנטין, אחיו, השירוואנשאח ו-300 קצינים גאורגיים נשבו ולאחר מכן הוצאו להורג.
עקב ניצחונו בקרב צ'אלר'אן ביסס קארה יוסוף את גבולותיו מפני איומים מצפון והתמקד משלב זה בכיבוש בגדאד.
הערות שוליים

1 2 3 4  קארה קויונלו (Garagoýunly, قراقویونلو) נקראים גם "טורקמני הכבשה השחורה" - הייתה פדרציה שבטית טורקמנית ששלטו בארמניה, אזרבייג'ן, עבר הקווקז ועיראק בשנים 1375 עד 1468
1 2  שירוואן (شروان,Şirvan) - מחוז היסטורי באזרבייג'ן שבראשה עמדה שושלת פרסית בשם שושלת פרסיאנידים, שהיו ממוצא ערבי, ונקראו בתואר השלטוני האסלאמי מימי הביניים שירוואנשאח
↑  השם המלא: אבו נאסר קארה יוסוף נויאן איבן מוחמד והוא שלט בשנים 1388 לערך-1399/1400 ושוב 1405/6-1420/1
↑  דרום אזרבייג'ן או אזרבייג'ן הפרסית - מחוז בצפון -מזרח איראן שהיסטורית שכנה בה ממלכה אזרבייג'נית קדומה
↑  שירוואנשאח (شروان شاه) - תואר שלטוני אסלאמי מימי הביניים של השושלת הפרסית, שושלת פרסיאנידים, שהיו ממוצא ערבי
המתמחה (סרט, 2024)

| --- | --- |

כרזת הסרט הרשמית
 בימוי:  עלי עבאסי 
 הופק בידי:  דניאל בקרמן ג'ייקוב ג'רק ג'וליאן פורדה טוני גריר רות טרייסי לואיס טיסנה אנדי כהן
 תסריט:  גבריאל שרמן 
 עריכה:  אוליבייה בוג קוטה אוליביה נירגורד-הולם
 שחקנים ראשיים:  סבסטיאן סטן ג'רמי סטרונג מריה בקלובה מרטין דונובן
 מוזיקה:  מרטין דירקוב
 צילום:  קספר טוקסן
 מדינה:  קנדה קנדה דנמרק דנמרק אירלנד אירלנד ארצות הברית ארצות הברית
 חברת הפקה:  Scythia Films Profile Pictures Tailored Films Rich Spirit AQuest Films Head Gear Films Metrol Technology AC Films Inc
 חברה מפיצה:  קנדה Mongrel Media אירלנד StudioCanal דנמרק Nordisk Film ארצות הברית Briarcliff Entertainment
 הקרנת בכורה:  20 במאי 2024 (פסטיבל הקולנוע בקאן) 11 באוקטובר 2024 (הפצה בינלאומית)
 משך הקרנה:  120 דק' 
 שפת הסרט:  אנגלית 
 סוגה:  סרט ביוגרפי 
 תקציב:  16 מיליון דולר
 הכנסות:  3 מיליון דולר
 פרסים:  Robert Award for Best English Language Film 
 www.theapprenticemovie.com
 דף הסרט ב־IMDb
 
המתמחה (באנגלית: The Apprentice) הוא סרט דרמה ביוגרפי משנת 2024 שבוים על ידי עלי עבאסי על פי תסריט מאת גבריאל שרמן. בסרט מככב סבסטיאן סטן בדמותו של דונלד טראמפ, ועלילתו עוסקת בשנותיו הראשונות של טראמפ כאיש עסקים בתחום הנדל"ן בניו יורק במהלך שנות ה-70 וה-80. בסרט מככבים גם ג'רמי סטרונג, מריה בקלובה ומרטין דונובן.
בכורת הסרט התקיימה בפסטיבל הקולנוע בקאן ה-77 ב-20 במאי 2024, והוא עלה לאקרנים ב-11 באוקטובר 2024 בארצות הברית.
רקע עלילתי

עלילת הסרט מתרחשת בשנותיו הראשונות של דונלד טראמפ כאיש עסקים בתחום הנדל"ן, ומתמקדת במערכת יחסיו עם עורך הדין רוי כהן, תובע בניו יורק שהיה ידוע בעבודתו עם הסנאטור ג'וזף מקארתי במהלך הבהלה האדומה השנייה.
צוות השחקנים

סבסטיאן סטן – דונלד טראמפ
ג'רמי סטרונג – רוי כהן
מריה בקלובה – איוונה טראמפ
מרטין דונובן – פרד טראמפ
בן סאליבן – ראסל אלדרידג'
צ'ארלי קאריק – פרד "פרדי" טראמפ הבן
מארק רנדל – דניאל סאליבן
ג'ו פינגה – אנתוני סלרנו
הפקה

על הפקת הסרט הוכרז לראשונה במאי 2018, כשבמסגרת ההכרזה דווח כי את הסרט עתיד לכתוב התסריטאי גבריאל שרמן. באוקטובר 2023, נמסר כי את הסרט יביים הבמאי עלי עבאסי, שיהיה גם שותף לכתיבת התסריט. עם זאת, מאוחר יותר אושר ששרמן יהיה התסריטאי היחיד של הסרט. בנובמבר 2023, נמסר לראשונה על תחילת צילומי הסרט לצד ליהוקם של סבסטיאן סטן, ג'רמי סטרונג ומריה בקלובה לתפקידים הראשיים. צילומי הסרט תמו ב-28 בינואר 2024. בפברואר 2024, הוכרז על ליהוקו של מרטין דונובן לצוות השחקנים וכי הוא יגלם את דמותו של פרד טראמפ.
על מנת להתכונן לתפקיד, סטן אסף וצפה שוב ושוב ב-562 סרטונים מתקופות שונות בחייו של טראמפ, במטרה לחקות את דפוסי הדיבור שלו; ובנוסף, העלה כמעט שבעה קילוגרמים.
הפצה

בכורת הסרט התקיימה בפסטיבל הקולנוע בקאן ה-77 ב-20 במאי 2024, והיה מועמד לזכייה בפרס דקל הזהב באפריל 2024, לצד 18 סרטים נוספים. עוד לפני הקרנת בכורתו בפסטיבל, נרכשו זכויות הפצת הסרט בבריטניה ובאירלנד על ידי אולפני "StudioCanal". בנוסף, הסרט הוקרן גם בפסטיבל הסרטים של טליורייד ה-51 ב-31 באוגוסט 2024. ביוני 2024, לאחר קושי רב במציאת מפיצה מקומית בשל חששות שנגעו לתוכן ועלילת הסרט, וכן בשל ניסיונות של הצוות המשפטי של טראמפ למנוע את הפצתו, דווח כי חברת "Briarcliff Entertainment" נמצאת במשא ומתן על רכישת זכויות הפצה בארצות הברית לקראת הפצה בסתיו 2024, למרות שלא ניתן היה לאשר מיידית את העסקה; העסקה אושרה רשמית באוגוסט 2024, ובמסגרתה נמסר כי הסרט עתיד לעלות לאקרנים ב-11 באוקטובר 2024. הקדימון הראשון לסרט הופץ ב-10 בספטמבר 2024, במקביל לדיון הנשיאותי השני בין טראמפ לקמלה האריס.
ביקורות > תגובת הקהל

באתר הביקורות "Rotten Tomatoes", קיבל הסרט את הציון 77% על בסיס 56 ביקורות, עם דירוג ממוצע של 6.9/10. בקונצנזוס של האתר נכתב כי ”במקום לחקור את נושא העלילה שלו, "המתמחה" נותן לסבסטיאן סטן את ההזדמנות לזרוח בגיחה פשטנית אך משעשעת לעולמו של טראמפ הצעיר.” באתר הביקורות המשוקללות "Metacritic", קיבל הסרט את הציון 62/100 על בסיס 23 ביקורות, דבר המצביע על ביקורות "חיוביות לרוב".
בביקורת עבור "הוליווד ריפורטר" שיבח דייוויד רוני את ביצועיהם של סבסטיאן סטן וג'רמי סטרונג וציין כי סטן "הולך מעבר לחיקוי מניירות כדי ללכוד את מהותו של האיש". מעבר לשבחיו על גילום דמויותיהם של טראמפ וכהן, ציין רוני כי הסרט בוחן את עלות החשיבה במונחים של "מנצחים" ו"מפסידים" בחיים האמריקאיים, החל מציניות הקפיטליזם בשנות הממשל של ניקסון ועד לעליית תאוות הבצע של החברות התעשייתיות בשנות הממשל של רייגן בשנות ה-80.
ביקורות > תביעה משפטית

המיליארדר דן סניידר, לשעבר הבעלים של צוות "Washington Commanders NFL", תרם כסף להפקת הסרט, מתוך רושם שעלילת הסרט תציג את דמותו של טראמפ באור חיובי. סניידר הוא חבר קרוב של טראמפ שתרם 1.1 מיליון דולר לוועדת הפתיחה שלו ולוועדת הניצחון של טראמפ ב-2016 ו-100,000 דולר לקמפיין שלו לנשיאות ב-2020. לאחר שדווח כי ראה קטע מהסרט בפברואר 2024, נאמר כי סניידר זועם על מפיקי הסרט, וכי עורכי הדין של חברת ההפקות "Kinematics" ביקשו לעתור לאיסור הפצת הסרט.
הסרט כולל סצנות שנויות במחלוקת, לרבות אלו שמתארות את טראמפ אונס באלימות את אשתו הראשונה, איוונה, משתמש באמפטמינים במטרה לרדת במשקל ועובר ניתוחי שאיבת שומן וניתוחים פלסטיים להסרת הקרחת שלו. מנגד, הוצהר כי סצנת האונס התבססה על רישומי גירושיהם של טראמפ ואיוונה – בתצהיר המתייחס לגירושיהם, האשימה איוונה את דונלד באונס ובמשיכת קומץ משערה כאשר הניתוח הפלסטי שלו לשינוי קו שיערו כשל.
ב-20 במאי 2024, דיווחה "וראייטי" כי סטיבן צ'ונג, מנהל התקשורת של הקמפיין הנשיאותי של טראמפ ב-2024, איים בתביעה משפטית על הסרט. ב-24 במאי, דיווחה "וראייטי" כי פרקליטיו של טראמפ שלחו מכתב הפסקת פעילות לצמיתות ליוצרי הסרט, מתוך רצון למנוע את כל תהליך "השיווק, ההפצה והפרסום של הסרט."
לאחר מכן, הציע עבאסי להקרין את הסרט בהקרנה פרטית עבור טראמפ, באמונה שהוא עצמו יאשר את תיאור דמותו בסרט. בנוסף, הצהיר עבאסי כי חובה לאפשר הפקת סרטים ריאליסטיים על איום הפאשיזם. מפיקי הסרט הגיבו למכתב בהוצאת הצהרה שבה נאמר כי "הסרט הוא דיוקן הוגן ומאוזן של הנשיא לשעבר. אנחנו רוצים שכולם יצפו בו ואז יחליטו."
ביקורות > בקופות

עם צאתו הסרט פתח בסוף השבוע עם הכנסות של 1.6 מיליון דולר ב-1,740 אולמות קולנוע. למרות פתיחה חלשה בקופות, המפיץ טום אורטנברג אופטימי ומאמין שהסרט יתחזק עד לבחירות הקרובות לנשיאות. הסרט זכה להצלחה עם קצב גדילה חיובי בקופות במהלך סוף השבוע (שישי, שבת, ראשון). חלק מההצלחה של הסרט היה במכירת כרטיסים מלאה בבתי קולנוע מסוימים, למרות פתיחה רכה במקומות אחרים.
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גלובוס הזהב | 5 בינואר 2025 | השחקן הטוב ביותר בסרט קולנוע - דרמה | סבסטיאן סטן | מועמדות |  |
| פרס גלובוס הזהב | 5 בינואר 2025 | שחקן המשנה הטוב ביותר בסרט | ג'רמי סטרונג | מועמדות |  |
דוקטור דוליטל והכנרית הירוקה

| --- | --- |

 מידע כללי
 מאת:  יו לופטינג
 איורים:  יו לופטינג
 שפת המקור:  אנגלית
 סוגה:  ספר ילדים
 הוצאה
 הוצאה:  J. B. Lippincott & Co. 
 מקום הוצאה:  ארצות הברית 
 תאריך הוצאה:  1950
 מספר עמודים:  188
 הוצאה בעברית
 הוצאה:  הוצאת עם עובד
 תאריך:  1970
 תרגום:  ענבה קנטור
 סדרה
 ספר קודם:  Doctor Dolittle and the Secret Lake 
 הספר הבא:  Doctor Dolittle's Puddleby Adventures 
 קישורים חיצוניים
 הספרייה הלאומית:  001782496, 002600050, 001978516
 
דוקטור דוליטל והכנרית הירוקה (באנגלית: Doctor Dolittle and the Green Canary) הוא ספר מסדרת ספריו של יו לופטינג אודות רופא החיות, דוקטור דוליטל.
תקציר העלילה

הספר מחולק לשלושה חלקים:
חלק ראשון וחלק שני - הכנרית הירוקה מספרת לג'ון דוליטל וחיות הקרקס שלו אודות חייה בעת שהדוקטור כותב ביוגרפיה עליה.
חלק שלישי - דוליטל עוזר לקנרית למצוא את ידידה מנקה החלונות עליו ספרה בסיפורה.
דמויות

פיפינלה - הקנרית הירוקה.
מנקה החלונות (סטיב, לשעבר הדוכס מלובורו) - בעליה של פיפינלה, כותב ספרים פילוסופיים בעילום שם על מנת לעזור לאנשים אומללים שפגש במסעותיו.
דוקטור דוליטל - הרופא המוכשר שמסוגל לדבר עם חיות.
החבורה של דוקטור דוליטל - קבוצת חיות המלוות אותו לאורך ספרים רבים מהסדרה: דב-דב הברווזה, גב-גב החזיר, ג'יפ הכלב, פולינזיה התוכית ועוד.
צ'יפסיד ובקי - דרורים בני זוג אשר עוזרים לדוקטור בכל מצב ואשר מאתרים את הדוכס (בעזרת שאר הדרורים הלונדוניים).
הערות שוליים

↑  הקנרית, בספר עצמו גם כן נכתב "כנרית"
עתיה זר

| --- | --- |

 לידה:  31 ביולי 1975 (בת 49) כ"ג באב ה'תשל"ה קריית ארבע, ישראל
 מדינה:  ישראל ישראל
 השכלה:  אוניברסיטת אריאל בשומרון  אוניברסיטת אריאל בשומרון 
 
עֶתְיָה זָר (נולדה ב-כ"ג באב ה'תשל"ה, 31 ביולי 1975) היא עיתונאית, פובליציסטית וסופרת ילדים ישראלית, שימשה בעבר כרכזת הקהילה של הר ברכה. בעלת דוקטורט בהיסטוריה.
קורות חיים

נולדה בקריית ארבע לרב משה ולרבנית מרים לוינגר. בהיותה בת ארבע עברה משפחתה להתגורר בחברון. היא בוגרת מגמת תקשורת באוניברסיטת אריאל בשומרון. עד לפני מספר שנים היא הייתה מורה לאמנות הקולנוע בבית הספר ממ"ד ברכה בנות.
עבודת הדוקטורט שלה – "מאחורי הקלעים ולפניהם: מעורבות נשים בהקמת היישובים ביהודה ושומרון, 1968–1981, והשפעתן על עיצובה של חברת המתנחלים המתהווה" – נעשתה באוניברסיטת אריאל בשומרון, בהנחיית הפרופסורים יוסי גולדשטיין ומרים ביליג, ואושרה בתחילת שנת 2022.
זר שימשה בעבר כעיתונאית בעיתון "בשבע", וכמו כן פרסמה בו מאמרי דעות.
ספרה, "מבצע משאית - השיבה לחברון", שיצא לאור ב-2004 בהוצאת מכון ספרים הר ברכה, הוא ספר ילדים המתאר את שיבת היהודים לבית הדסה שבחברון, מנקודת מבטה של הסופרת, שהייתה אז ילדה בת ארבע. היו שראו בספרה של זר תחילתה של מגמה חדשה, שבה יתחזק הנרטיב של ההתנחלויות גם בכתב.
עזרה לכתוב ופעלה להוצאת הספרים "מתנחלים בארץ האבות", זוג ספרים על הרב והרבנית לוינגר שהם חלק מסדרת הספרים "גדולי האומה לילדי ישראל" מאת נעם ושירה ונגרובר. הראשון מביניהם יצא לאור בשנת 2021 והשני בשנת 2022. הספרים מספרים על חייהם ופועלם של בני הזוג.
כיום עובדת על כתיבת ספר ביוגרפיה על אביה, הרב משה לוינגר, והפקת סרט על השנה הראשונה בבית הדסה, שעל הכניסה אליו סיפרה בספרה מבצע משאית.
חיים אישיים

בשנת 1994 נישאה לרב יונדב זר, בנו של משה זר, שכיהן בעבר כר"מ בישיבת הר ברכה. הם מתגוררים ביישוב הר ברכה ולהם 12 ילדים.
הערות שוליים

↑  פוסט של עתיה זר ברשת החברתית פייסבוק, 25 בינואר 2022
↑  אבירמה גולן, כמו פעם, אבל עם כיפה, הארץ Online
↑  גדולי האומה - מתנחלים בארץ האבות ב - הרב והרבנית לוינגר, באתר www.dshir.co.il
| --- | --- |
בקרת זהויות :  NLI: 987007297355105171  ISNI: 0000 0004 0216 4543  ORCID: 0000-0002-3238-3486  VIAF: 297312219   WorldCat (עם VIAF): 297312219 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
סמל אלכימי

טבלת סמלים אלכימיים מימי הביניים שערך האלכימאי הגרמני בזיל ולנטיין(אנ'), 1670
סמלים אלכימיים שימשו לציון יסודות כימיים ותרכובות, כמו גם מנגנונים ותהליכים אלכימיים, עד המאה ה-18. אף על פי שהסימון היה סטנדרטי בחלקו, הסגנון והסמל השתנו בין האלכימאים.
Tria Prima

האלכימאי השווייצרי פאראצלסוס (1541-1493), מנה שלושה מרכיבים יסודיים (בלטינית:"Tria Prima") מהם לפי התורה האלכימית, ניתן להרכיב כל חומר שקיים בעולם:
| שם המרכיב | שם נוסף | אחראי על העיקרון | סמל |
| --- | --- | --- | --- |
| גופרית | נשמה | הבעירה | 🜍 |
| כספית | נפש | ההתכה והנדיפות | ☿ |
| מלח | גוף | אי-בעירה ואי-נדיפות | 🜔 |
ארבעת היסודות הבסיסיים

האלכימיה המערבית עושה שימוש בארבעת היסודות הקלאסיים: אוויר, אדמה, אש, ומים.

הסמלים המשמשים את ארבעת היסודות הם:
| שם היסוד | סמל |
| --- | --- |
אוויר: 🜁
אדמה: 🜃
אש: 🜂
מים: 🜄
שבע המתכות

מאז התקופה הקלאסית, היו מוכרות שבע מתכות, שהיו קשורות לשבעת כוכבי הלכת הקלאסיים, דבר שהשפיע במידה רבה על הסמלים האלכימיים.

זהב נקשר מאז ומעולם לשמש, כסף נקשר לירח, ועופרת נקשרה לשבתאי.

עם זאת, לגרמי שמיים אחרים, נקשרו לעיתים מתכות שונות.


לכוכב חמה (מרקורי) שנע במהירות רבה סביב השמש, נקשרו מתכות בעלות תכונה של נוזליות או צמיגות גבוהה וגוון מבריק, כגון כספית, אלקטרום (סגסוגת טבעית של זהב וכסף), או ארד (סגסוגת של נחושת ובדיל).


למאדים (מארס), שסימל מלחמה, נקשרו מתכות שמהן נהגו לייצר כלי מלחמה, כגון ברזל או נחושת.

הקשרים הללו בין כוכבי הלכת למתכות התקיימו בין המאה ה-7 למאה ה-15, והחלו להתפרק עם גילויין של מתכות חדשות, כגון אנטימון, ביסמוט ואבץ במאה ה-16.

אלכימאים נהגו לכנות את המתכות בשמות כוכבי הלכת שלהן, למשל הם קראו לעופרת בשם "סטורן", ולברזל קראו "מארס". עד היום, המתכת כספית, נקראת באנגלית "מרקורי" (על שם שליח האלים הרומי מרקוריוס).
תרכובות אלכימיות

| שם בעברית | שם באנגלית | שם בלטינית | סמל |
| --- | --- | --- | --- |
| חומצה | Acid | Acidum | 🜊 |
| אמוניום כלורי | Ammonium Chloride | Sal Ammoniac | 🜹 |
| חומצה חנקתית | Nitric Acid | Aqua fortis | 🜅, A.F |
| חומצה ניטרו-הידרוכלורית | Nitro-Hydrochloric Acid | Aqua regia | 🜆, 🜇, A.R |
| אתנול אלכוהול | Ethanol Alchohol | Aqua vitae Spiritus vini | 🜈, 🜉, S.V |
| אמלגם | Amalgam | Amalgama | 🝛 |
| כספית גופרתית | Cinnabar | Cinnabaris | 🜓 |
| חומץ מזוקק | Vinegar | Acetum | 🜋 |
| סולפטים | Sulfates | Vitriol | 🜖 |
| גופרית שחורה | Black Sulphur | Sulphur nigra | 🜏 |
תהליכים אלכימיים

המגנום אופוס האלכימי היא סדרה של פעולות כימיות, שבסיומה ניתן להמיר מתכת פשוטה לזהב. לפי התורה האלכימית המוקדמת, היו ארבעה או שבעה שלבים בתהליך. בתקופה מאוחרת יותר, פיתחו האלכימאים סדרה של שנים-עשר שלבים, אותם התאימו לשנים-עשר המזלות האסטרולוגיים, כפי שניתן למצוא, בחיבור "The Twelve Gates leading to the Discovery of the Philosopher's Stone" (בעברית: "שנים-עשר השערים המובילים לגילוי אבן החכמים"), שכתב האלכימאי האנגלי ג'ורג' ריפלי (אנ') (1415-1490), וכן בספר "Dictionnaire mytho-hermétique" של הסופר הצרפתי אנטואן-ז'וזף פרנטי (1758):
| שם התהליך בעברית | שם התהליך באנגלית | מזל | סמל |
| --- | --- | --- | --- |
| קלייה | Calcination | טלה | ♈︎ |
| התגבשות | Congelation | שור | ♉︎ |
| קיבוע | Fixation | תאומים | ♊︎ |
| המסה | Solution | סרטן | ♋︎ |
| עיכול | Digestion | אריה | ♌︎ |
| זיקוק | Distillation | בתולה | ♍︎ |
| המראה | Sublimation | מאזנים | ♎︎ |
| הפרדה | Separation | עקרב | ♏︎ |
| סרציה | Ceration | קשת | ♐︎ |
| תסיסה/ריקבון | Fermentation/Putrefaction | גדי | ♑︎ |
| הכפלה | Multiplication | דלי | ♒︎ |
| הטלה | Projection | דגים | ♓︎ |
יחידות זמן

מספר סמלים אלכימיים מציינים יחידות זמן:
| יחידת זמן | סמל |
| --- | --- |
חודש: 🝱, xXx
יממה: 🝰
שעה: 🝮
יוניקוד

בלוק התווים שבין U+1F700 עד U+1F77F של תקן יוניקוד, מוקדש לסמלים אלכימיים.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
סמלים אלכימיים
|  | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
| U+1F70x | 🜀 | 🜁 | 🜂 | 🜃 | 🜄 | 🜅 | 🜆 | 🜇 | 🜈 | 🜉 | 🜊 | 🜋 | 🜌 | 🜍 | 🜎 | 🜏 |
| U+1F71x | 🜐 | 🜑 | 🜒 | 🜓 | 🜔 | 🜕 | 🜖 | 🜗 | 🜘 | 🜙 | 🜚 | 🜛 | 🜜 | 🜝 | 🜞 | 🜟 |
| U+1F72x | 🜠 | 🜡 | 🜢 | 🜣 | 🜤 | 🜥 | 🜦 | 🜧 | 🜨 | 🜩 | 🜪 | 🜫 | 🜬 | 🜭 | 🜮 | 🜯 |
| U+1F73x | 🜰 | 🜱 | 🜲 | 🜳 | 🜴 | 🜵 | 🜶 | 🜷 | 🜸 | 🜹 | 🜺 | 🜻 | 🜼 | 🜽 | 🜾 | 🜿 |
| U+1F74x | 🝀 | 🝁 | 🝂 | 🝃 | 🝄 | 🝅 | 🝆 | 🝇 | 🝈 | 🝉 | 🝊 | 🝋 | 🝌 | 🝍 | 🝎 | 🝏 |
| U+1F75x | 🝐 | 🝑 | 🝒 | 🝓 | 🝔 | 🝕 | 🝖 | 🝗 | 🝘 | 🝙 | 🝚 | 🝛 | 🝜 | 🝝 | 🝞 | 🝟 |
| U+1F76x | 🝠 | 🝡 | 🝢 | 🝣 | 🝤 | 🝥 | 🝦 | 🝧 | 🝨 | 🝩 | 🝪 | 🝫 | 🝬 | 🝭 | 🝮 | 🝯 |
| U+1F77x | 🝰 | 🝱 | 🝲 | 🝳 | 🝴 | 🝵 | 🝶 |  |  |  |  | 🝻 | 🝼 | 🝽 | 🝾 | 🝿 |
הערות 1.^ על פי יוניקוד גרסה 16.0 2.^ אזורים אפורים מציינים מספרי קוד שלא הוקצה עבורם סימן
הערות שוליים

↑  Alchemy, the Four Elements and the Tria Prima, University of Oxford
↑  Alchemy, How Many Stages: Four, Seven, Twelve--Fourteen?, tumblr
↑  Ripley's Twelve Gates, Alchemical Texts
↑  Dom ANTOINE-JOSEPH PERNETY, A Treatise on the Great Art, Holybooks, ‏1997
↑  Alchemical Symbols (Unicode block), ויקיפדיה האנגלית
המעגל המרובע: סמל אלכימי (המאה ה-17) הממחיש את יחסי הגומלין בין ארבעת יסודות החומר המסמלים את אבן החכמים
סמל החברה המלכותית לכימיה בבריטניה, עם סמלי שבעת כוכבי הלכת
רשימת סמלים אלכימיים של מתכות ותרכובות כימיות שערך הכימאי השוודי טוברן ברגמן משנת 1775
הגלגל של ג'ורג' ריפלי, מתוך אוסף הספרות האלכימית האנגלית, Theatrum Chemicum Britannicum, שערך אליאס אשמול, 1652
יוסף לוינשטיין (רב)

| --- | --- |

 לידה:  11 ביולי 1842 לובלין, פולין הקונגרסאית 
 פטירה:  30 באפריל 1924 (בגיל 81) סרוצק, רפובליקת פולין 
 תקופת הפעילות:  ? – 30 באפריל 1924 
 
הרב יוסף לוינשטיין (מכונה הרב מסרוצק; ה'תקצ"ז, 1837 או ה'ת"ר, 1840 – כ"ו בניסן ה'תרפ"ד, 30 באפריל 1924) היה רב פולני, רבה של סרוצק במשך למעלה מ-50 שנה, גנאלוג והיסטוריוגרף בולט בחקר רבנים, אדמו"רים ויחוסין. מחבר הספר "דור ודור ודורשיו". לפנים כיהן ברבנות בחורזיל ובזקליקוב.
ביוגרפיה

נולד בלובלין לאביו אברהם אביש לוינשטיין, ולאמו חנה. אביו היה מצאצאי רבי אברהם אביש מליסא רבה של פרנקפורט ורבי יעקב יהושע פלק. בגיל 17 התחתן עם בת רבי יצחק בן ניסן מפראגה, מחסידי רבי יצחק מוורקי.
נסמך לרבנות בידי רבי יהושע השל אשכנזי רבה של לובלין. בגיל 20 התמנה למו"ץ בחורזיל שליד פלוצק. בהמשך כיהן כאב בית דין זקליקוב שבמחוז לובלין, ומאוחר יותר לרב ואב בית דין סרוצק הסמוכה לוורשה, שבה כיהן יותר מיובל שנים. בעת שכיהן בעיר התגוררו בה למעלה מ-2000 יהודים שהיוו כמחצית מאוכלוסיית העיר.
ספרו "דור ודור ודורשיו" שיצא לאור בוורשה בה'תרע"ד כולל כרוניקה מקיפה על רבני ישראל בכל הדורות ותאריכי פטירה. הספר הוא מהבולטים בתחום זה, אם כי ספג ביקורת על שיבושים וטעויות שהופיעו בו ולימים יצא לאור במהדורה מתוקנת בתל אביב בה'תש"ט.
הרב לוינשטיין הותיר כתבים ומכתבים רבים בנושא היסטוריה רבנית ויוחסין וכתביו מהווים חומרי יסוד בתחומים אלו. כתביו מצוטטים רבות בספריו של יועץ קים קדיש וכן במקומות אחרים. הרב לוינשטיין היה מהמחברים שהושפעו מסגנונו של הרב צבי יחזקאל מיכלסון ומחברים מאוחרים יותר הושפעו מכתיבתו. כמו כן מופיעות הסכמות ממנו בספרים שיצאו בתקופתו וכן פסקי הלכה ושו"ת שלו הופיעו בכתבי עת ובספרים, בהם ב"נשמת חיים" של הרב חיים ברלין ועוד. בגיליון הראשון של כתב העת התורני המאסף מופיעים דברים מאת הרב לוינשטיין לצד שני רבנים נוספים. רבים מכתבי היוחסין היהודיים המקובלים עד היום, נשענים על גרסאותיו.
חתנו היה יעקב שלום דונר, מחבר הספר "דרך אמונה ומעשה רב" ובנו של הרב נתן נטע דונר.
היה מחותן של הרב ירוחם מאיר ליינר.
נתן אלנתן

| --- | --- |

 לידה:  20 ביוני 1970 (בן 54) סמרקנד, אוזבקיסטן
 מדינה:  ישראל
 תאריך עלייה:  1973
 ידוע בשל:  יו"ר מטה התכנון הלאומי  סגן ראש עיריית תל אביב
 מפלגה:  מפלגת ש"ס 
 
נתן אלנתן (נולד ב-20 ביוני 1970) הוא איש ציבור ישראלי. משמש כיו"ר מטה התכנון הלאומי במשרד הפנים. בעבר שימש כחבר מועצת העיר תל אביב וכסגן ראש העיר מטעם תנועת ש"ס.
ביוגרפיה

אלנתן נולד בעיר סמרקנד שבאוזבקיסטן (ברית המועצות לשעבר). בשנת 1973, עלה לארץ עם משפחתו והתגוררו בעיר חדרה עד לשנת 1978, אז עברה המשפחה להתגורר בעיר תל אביב-יפו. בילדותו, היה אלנתן חניך פרויקט 'בתי אבות' שביוזמת ישיבת פוניבז'. את לימודיו הוא המשיך בישיבה לצעירים תורת ישראל בבני ברק ולאחר מכן בישיבת שארית יוסף בבאר יעקב ובישיבת שערי ציון בבני ברק. לאחר נישואיו למד בכולל "אור מאיר" ביפו בראשותו של הרב משה זבולון.
את שירותו בצה"ל החל בשנת 1991 כמורה חייל ושירת בתפקיד זה כ-3 שנים. ב-1994 לאחר סיום שירותו הצבאי נשלח על ידי המדרש הספרדי בירושלים וקרן וולפסון להקים בית ספר יהודי בבוכרה שבאוזבקיסטן עם רעייתו וארבעה ילדים קטנים, שם הקים את בית הספר היהודי הראשון באסיה התיכונה, ועסק רבות בחינוך ועידוד העלייה לארץ ישראל.
בשנת 1997, השלים סמיכה לרבנות מטעם הרבנות הראשית. בנוסף, השלים אלנתן בשנת 2005 לימודי תואר ראשון במינהל עסקים עם התמחות במימון ושוק ההון בקריה האקדמית אונו.